התנגשות האלופים (בשוודית: Mesta Mästarmötet; מילולית: "המפגש של ההכי-הרבה אלופות") מפגיש בין מאלמה וגטבורג, שתי הקבוצות המעוטרות ביותר בהיסטוריה של הכדורגל בשוודיה, וכן שתי הקבוצות השוודיות המצליחות ביותר בהיסטוריה של הכדורגל האירופי. אף על פי שהמפגש בין הקבוצות אינו "דרבי" (אין קשר מוניציפלי בין שתי הקבוצות), המשחק הזה נחשב למעשה מעין ה"סופר קלאסיקו" של שוודיה.
העונה נפגשו שתי הקבוצות פעמיים, לעיני כ-18,000 צופים בממוצע, ובשני המפגשים הייתה ידה של מאלמה על העליונה
סטוקהולם.
הדרבי של סטוקהולם מתייחס לרוב ליריבות-הספורטיבית ההיסטורית בין קבוצות AIK סולנה ויורגודן, משתתפות קבועות בליגה הבכירה. משחקים אלו מביאים קהל רב, כשהשיא עומד כיום על לא פחות מ-44,130 צופים (25 במאי 1967). השיא כמעט ונשבר השנה בניצחון סולנה 1 - 0 נגד יורגודן בפרנדס ארנה ב-10 באוגוסט 2015, משחק אליו הגיעו 39,387 צופים.
העונה התמודדה על "אלופת סטוקהולם" בנוסף לשתי הקבוצות גם המרבי.
"הקרב על סקונה".
הקרב על סקונה (בשוודית: Slaget om Skåne), לעיתים נקרא גם "הדרבי של סקניה" הוא המפגש בין מאלמה והלסינבורי. בדומה לדרבי של סטוקהולם, גם בסקונה יכולה להשתתף בתחרות קבוצה נוספת, אך הדבר קורה לעיתים רחוקות, ולא קרה השנה. מלבד זה, לרוב המושג "הקרב על סקונה" מתייחס ספציפית למפגש בין שני מועדנים אלו.
הסיבה ליריבות-הספורטיבית בין שתי הקבוצות נובעת מכך ששתי הערים (מאלמה והלסינגבורג) הן שתי הערים הגדולות ביותר בסקונה וגם המאוכלסות ביותר בחבל הארץ הדרומי של שוודיה. כמו כן, שתי הקבוצות נפגשו אין ספור פעמים במסגרות שונות מלבד הליגה הבכירה, בהן "אליפות סקונה", הגביע השוודי, הסופרקאפן ועוד. שתי הקבוצות הן היחידות מחבל סקונה שזכו באליפות השוודית (18 של מאלמה, 5 של הלסינבורג).
המפגש הראשון אי-פעם בין הקבוצות התקיים במסגרת משחק-גביע ב-10 בספטמבר 1916 באצטדיון הישן של מאלמה (מספר האוהדים שהיו באצטדיון לא מתועד), כשהלסינגבורג נצחה 4-3 את מאלמה. משחק הליגה הראשון התקיים באצטדיון אולימפיה (שמשמש את הלסינגבורג עד עצם היום הזה) ב-22 במאי 1922, שהסתיים בתיקו 1-1. שיא כמות האוהדים עומד כיום על 29,280 שנכחו במפגש באצטדיון מאלמה ב-24 בספטמבר 1967, אז ניצחה האורחת את הקבוצה המקומית 2-1. בשנים האחרונות (מאז עונת 2000) עומד ממוצע הצופים במשחק על כ-25,000. בין השנים 1968 ל-1992 לא התקיימו מפגשים רשמיים בין הקבוצות, מאחר שהלסינגבורג לא שיחקה בליגה הבכירה.
העונה ניצחה מאלמה את יריבתה ללא פשרות, (3-1 בבית, 3-0 בחוץ) והוכתרה (באופן לא רשמי) כ"המנצחת של הקרב על סקונה".
וֵסְטְרָה יֶיטַאלַנְד, אסטרייטלנד והלנד.
במקביל ל"התנגשות האלופים", "הדרבי של סטוקהולם" ו"הקרב על סקונה", התקיימו לאורך העונה גם מספר משחקי "דרבי" במחוזות וֵסְטְרָה יֶיטַאלַנְד, אסטרייטלנד והלנד. ההבדל העיקרי בין אחד המפגשים הראשונים לבין הדרבי המקומי הוא מידת העניין שהמשחק תופס ברמה הלאומית, וכן הפרש הפערים בין הקבוצות בכל מחוז בהתאמה.
בוֵסְטְרָה יֶיטַאלַנְד התקיים העונה דרבי "משולש" בין גטבורג המצוינת ועטורת התארים לבין אלפסבורג והאקן.
באסטרייטלנד התקיים העונה דרבי צנוע יחסית בין שתי הקבוצות שסיימו את העונה בשני קצוות הטבלה: האלופה ומחזיקת גביע הסופרקאפן נורשפינג לבין נועלת הטבלה והנושרת לליגת המשנה אוטבידברג.
המפגש הראשון התקיים עוד במשחקי טרום העונה, ב-7 בפברואר 2015, אז ניצחה נורשפינג 2-0 במשחק שהתקיים בניה פארקן לעיני 760 צופים בלבד.
את משחק הליגה הראשון שהתקיים ב-3 במאי 2015 ניצחה נורשפינג בביתה בתוצאה 2-1, כשאת השער המנצח בדקה ה-74 כבש קשרה הצעיר כריסטופר נימאן, שלקראת סיום שנת 2015 קיבל את ההזדמנות לשחק במשחק אימון של במדים הלאומיים של נבחרת שוודיה בכדורגל. במשחק נכחו 9,654 צופים.
המשחק השני של העונה (והשלישי בסך הכל בין שתי הקבוצות השנה) התקיים בקופרואלן ב-17 באוגוסט 2015 לעיני 7,112 צופים והסתיים בתיקו 1-1, כשברוב דקות המשחק הובילה אוטבידברג, כאשר את שער השוויון הדרמטי כבש חלוצה הסרי לנקי של נורשפינג אלהאי קמרה בדקה ה-93, וכך השלים קמרה צמד שערים במשחקי דרבי העונה (שער השוויון בנוסף לשער אחד שכבש במשחק ההכנה לעונה). לאחר תוצאת התיקו הזו נצחה נורשפינג 9 מתוך 10 המשחקים שנותרו עד לסיום העונה (מלבד משחק אחד ב-19 באוקטובר 2015, 3-4 נגד אלפסבורג בבורוס ארנה), וזכתה באליפות.
בעונה הבאה לא יתקיים משחק דרבי באסטרייטלנד (במסגרת הליגה), מאחר שאוטבידברג נשרה לליגת המשנה.
הדרבי של הלנד הפגיש העונה בין פולקנברג להאלמסטד, שסיימו את העונה במקומות ה-14 וה-15 בהתאמה. האלמסטד נשרה לליגת המשנה, בעוד פולקנברג הצליחה להישאר עונה נוספת בליגת העל (לאחר שנצחה בפלייאוף את סיריוס). דבר זה גרם לשני המשחקים בין שתי הקבוצות להיות לא רק בעלי חשיבות יוקרתית, אלא גם בעלי משמעות קריטית למיקומם בתחתית הטבלה.
פולקנברג ניצחה בשני המפגשים בתוצאה 1-0, דבר שהעניק לה 6 נקודות חשובות במאבק ההישרדות (כמו גם "לקח" 6 נקודות חשובות מהאלמסטד) וקבע בסופו של דבר את הישארותה של פולקנברג בליגה.
בעונה הבאה לא יתקיים דרבי במסגרת הליגה גם במחוז הלנד, בדומה למצב במחוז אסטרייטלנד.
איסמאעיליים
אסלאם שיעי באפגניסטן
האסלאם השיעי באפגניסטן היא קבוצת מיעוט הכוללת כ-20% מאוכלוסיית אפגניסטן. רובם המוחלט משתייך לתריסריים ומקצתם איסמאעיליים.
התריסריים.
החלק הארי של השיעים האפגנים משתייך לתריסריים, ובעיקר מבני ההזארה. הקבוצה השנייה בגודלה של תריסריים היא הפארסיוואן דברי הפרסית של מערב הפרבונציות הראת ופראה.
קבוצות נוספות, קטנות משמעותית כוללות את קבוצות הביאט והקיזילבאש.
איסמאעיליים.
חלק קטן יותר של השיעה האפגנית מורכב מקבוצות של השיעה הניזארית האיסמאעילית; קבוצות אלו כוללות רבים מדוברי הפאמיר בצפון-מזרח אפגניסטן, בעיקר במחוז באדקשאן שעל גבול טג'יקיסטן.
מחוז בגלאן מהווה גם הוא בית לקהילה איסמאעילית, הסאיידים של קאיאן. מנהיגם הוא סאייד מנסור נאדרי ובנו סאייד ג'פאר נאדרי. במהלך מלחמת אפגניסטן כ-10,000 לוחמי מיליציה איסמאעילית הגנו על המבצר האיסמאעילי בקאיאן. הם צידדו בסובייטים לאור מחלוקות שהיו להם עם קבוצות לוחמות אחרות באפגניסטן. בשונה מקבוצות איסמאעיליות אחרות באזור ובעולם כולו, האיסמאעילים של בגלאן אינם מקבלים על עצמם את המנהיג האיסמאעילי העולמי אגהה ח'אן.
כריסטיאן ספרנג'ר
סופת השלגים בארצות הברית (ינואר 2016)
סופת השלגים בארצות הברית (ידועה גם כסופת השלגים ג'ונאס) היא סופה, שהתרחשה בחלקה המזרחי והמערבי של ארצות הברית מ-21 עד 23 בינואר 2016. בעקבות השלגים העזים שירדו בסופה נהרגו 55 בני אדם.
בחלק מהאזורים בארצות הברית כמות השלג הצטברה עד לגובה של כ-70 סנטימטרים ויותר. השיא היה 168 סנטימטרים. במהלך הסופה התבקשו חלק מתושבי ארצות הברית להישאר בבתיהם ולא לצאת עד שהסופה תחלוף. שיא הסופה התרחש ביום שבת, 22 בינואר 2016 בעיר ניו יורק ושם השלגים הגיעו עד למטר ויותר.
בין 26 ל-28 בינואר 2016 הסופה הכתה גם בממלכה המאוחדת, ונרשמו גשמים חזקים עם קור עז והצפות.
אין אישה מעזה פניה בפני בעלה
אין אישה מעזה פניה בפני בעלה היא חזקה הלכתית לפיה נאמנת אישה בדין ודברים שבינה לבין בעלה כאשר היא טוענת את דבריה בפניו, מתוך הנחה שאם יסוד דבריה בשקר לא הייתה מעזה לטעון אותם בנוכחותו.
מקור ושורש החזקה.
תוקף חזקה זו ככל החזקות הוא מדאורייתא לפי רוב ככל הפוסקים, אך ישנה דעת יחיד מן הראשונים לפיה חזקה זו מדרבנן. בתלמוד הבבלי הובאה שיטת רבא שלדעתו אין לחזקה זו כל תוקף. אך למעשה התקבלה חזקה זו להלכה בספרי הפוסקים ובספרות השו"ת.
יש שסברו שחזקה זו היא מקרה של חזקה אין אדם מעיז פניו בפני בעל חובו, סברתם נעוצה בהרחבה של כלל זה לכדי כך שאדם אינו מעז לשקר לעולם בפני האדם שאליו מתייחס השקר בלי זיקה לקשר מוקדם ביניהם. אך ראשונים כמו רש"י סברו שסיבת החזקה במקרה של בעל חוב נעוצה בכך שהמלווה הטיב עם הלווה בעצם ההלוואה ורק לכן הוא אינו מעיז פניו בפניו, לשיטה זו, מאחר שנאמנות האישה היא גורפת וחלה גם במקרים בהם לא נהנתה כלל מבעלה כמו במקרה של קידושי קטנה שבהם גם כסף הקידושין ניתן לאביה, אי אפשר לתלות את החזקות זו בזו, והחזקה שלפי "אין אישה מעזה פניה בפני בעלה" היא דין העומד בפני עצמו ולפיו טבע האישה שלא להעיז פניה ולשקר בפני בעלה, בלא להתחשב בנסיבות שבהן נעשה בעלה. ולכן דבריה מתקבלים כנכונים.
השלכה מעשית.
בתלמוד מוזכרת חזקה זו רק לגבי נאמנותה של אישה לומר שהתגרשה גם כאשר בעלה מכחיש זאת, נאמנות זו מתבטאת בשני אופנים: א. כאשר האישה טוענת בבית הדין בפני בעלה "גירשתני", היא נאמנת גם כאשר הוא מכחיש זאת. ב. כאשר האישה מקבלת קידושין מאדם אחר בפני בעלה, עולה מכך שהיא גרושה, ונאמנת על כך גם אם בעלה טוען שלא גירש אותה מעולם.
יש מן הפוסקים שהסתמכו על חזקה זו להענקת נאמנות לאישה במקרה שהיא טוענת לאין-אונות של הגבר בניגוד לעמדתו, לדבריהם גם בדבר כזה אין האישה מעזה פניה לשקר בפני בעלה, ומכך שטענה זאת עולה בבירור שדבריה נכונים. אך דבריהם שנויים במחלוקת.
נחלקו הראשונים ולא הוכרעה ההלכה, אם הסתמכו על חזקה זו בוודאות, גם לקולא ולהוצאת ממון, שיותר לה להינשא לאחר בעקבות טענתה ואף לגבות את דמי כתובתה מבעלה. או שאין סומכים לגמרי על חזקה זו, אלא שאם כבר נישאת לאחר אין כופים אותם להתגרש, ואם קידש אותה אחר מחמירים להצריך אותה לקבל גט מהשני.